stanford-oval/wikipedia huggingface dataset:
רוק מתקדם
מאפיינים > מבנה

שירי רוק מתקדם בדרך כלל נמנעים ממבנה של שירים רגילים במוזיקה פופולרית (בית-פזמון-בית), והאורך הלא רגיל של יצירות אלו, השירים נמנעים מאורך רגיל של סינגל שהוא בדרך כלל 3 דקות. צורות מוזיקליות מיטשטשות באמצעות השימוש במקטעים ארוכים ושל פתיחה מוזיקלית הגשר המוזיקלי מפריד בין המקטעים, שתוצאות הן סוויטות בסגנון קלאסי. הקומפוזיציות בדרך כלל דומות למחרוזות, אך ביצירות יש יותר קשר בין הקטעים בניגוד למחרוזות בלי קשר בין הקטעים. מעברים בין קטעים אקוסטיים ובין קטעים חשמליים מקדמים את הדינמיקה. המעברים בדרך כלל מערבבים מוזיקה כתובה, השפעות קלאסיות ואלתורים של הלהקה. קטעים אלה מדגים את הווירטואוזיות של חברי הלהקה והן מנוגדות למוזיקת פופ בה יש רק חבר אחד מוביל בלהקה. אף על פי שכמה שירי רוק מתקדם נמשכים 3–5 דקות, להקות כמו קראפטוורק השתמשו בכמה מאפיינים ממוזיקת הפופ שנוצרו ביצירות ארוכות מקרה לא נדיר בז'אנר. היצירות הארוכות הן בדרך כלל תוצאה של ניסיון עם אלמנטים של מוזיקה קלאסית, למרות שמנקודת מבט אלטרנטיבית יש טענה האומרת שהיצירות באות מהחקירות במורכבויות המתאפשרות במוזיקה הפופולרית. למרות זאת, להקות כמו שאלו טכניקות מהמוזיקה הקלאסית בשיריהן. קלידן להקת ג'נטל ג'ייאנט, קרי מיניר התמחה בהלחנה בעיקר בזכות לימודיו באקדמיה המלכותית למוזיקה, בדרך כלל נודע השימוש בקונטרפונקט בשירי הלהקה. שירי להקת קנזס כמו "Miracles out of Nowhere" בדרך כלל כוללים מעברים בהם הכינור וקלידים או יותר וגיטרות שכולם מנגנים בחלקים של קונטרפונקט ביצירות הלהקה. ב-"Close to the Edge" של להקת יס, משתמשת הלהקה בטכניקות הלחנה קלאסיות שפותחו על ידי חזרות שונות של הנושא המוזיקלי במבנה של היצירה.
אלמנטים של מוזיקה קלאסית לפעמים מושאלים מפני המשמעות התרבותית שלהם. יס בדרך כלל משתמשים בקטעים קונטרפונקטיים כדי ליצור את הרושם של סגנון הבארוק, כמו בקטע הדומה לפוגה בדקה השמינית של "Close to the Edge" ובסולו הצ'מבלו ב-"Siberian Khatru". ג'נטל ג'ייאנט יצרו הרגשה ימי-ביניימית דרך השימוש במדריגל.
מאפיינים > כלי נגינה

להקות רוק מתקדם הרחיבו את אוסף כלי הנגינה מאשר להישאר עם כלי נגינה של רוק (גיטרה, גיטרת בס, קלידים, תופים) על ידי הוספה של כלים הנפוצים בסגנונות שונים כגון פולק, ג'אז או מוזיקה קלאסית. מספר להקות במיוחד בהתחלתו של הז'אנר, הקליטו את אלבומיהם עם תזמורת שלמה. המודי בלוז שהיו אז להקת בלוז שהלכה בעקבות הפלישה הבריטית עם להיט, הגיעו להצלחה מסחררת עם האלבום Days of Future Passed. באלבום נוגנו תזמורים ששילבו את הלהקה עם תזמורת שלמה, עם פתיחות של התזמורת כדי לגשר בין השירים הפשוטים.
מאפיינים > קלידים אלקטרוניים

השימוש בתזמורת היה יקר מדי ולכן גבה המון כסף מלהקות אשר השתמשו בתזמורות לאלבומיהן. לכן להקות כמו המודי בלוז פנו למלוטרון. המלוטרון הוא כלי המבוסס על מאגר סרטים מגנטיים (הנמצאים בשימוש גם בקלטות שמע), כאשר על כל אחד מהם מוקלט צליל באורך של כ-8 שניות. כל אחד מהקלידים בכלי מפעיל סרט הקלטה שונה. הדגמים הראשונים של המלוטרון כללו 18 סטים של כלים כגון כינורות, חלילים וחצוצרות. דגמים מאוחרים יותר כללו גם מקהלות, גיטרות ואקורדיון. אך לכלי היו לו גם חסרונות רבים. לא היה נוח לנייד אותו ממקום מקום, הוא היה יקר מאוד (בסביבות 1,000 לירות שטרלינג של זמנו) וכמעט בלתי אפשרי היה להשתמש בו בהופעות חיות. למרות זאת, הכלי הפך לפופולרי אצל המודי בלוז. לאחר מכן, עוד להקות רוק מתקדם החלו להשתמש בו כמו ג'נסיס, סטרובס, קינג קרימזון, פינק פלויד ורבים אחרים.
אורגן האמונד הוא כלי נוסף שהפך נפוץ ברוק המתקדם. זהו כלי שצלילו נשמע כמו עוגב. על אף שיוצרו דגמים רבים ושונים של אורגני האמונד, הנפוץ מכולם הוא ההאמונד B-3. בסוף שנות ה-60 ובמהלך שנות ה-70 הצליל הייחודי של אורגן ה-B-3, שהושמע בדרך כלל דרך מגבר לזלי, היה נפוץ במוזיקה הפופולרית. השימוש באורגן זה בכנסייה האנגליקנית עם מקהלה השפיע על להקות הז'אנר.
כלי נגינה אלקטרוניים רבים אחרים נחשבים כנפוצים ברוק המתקדם. פסנתר ה-RMI שהיה מועדף על ידי ריק וייקמן מלהקת יס וטוני בנקס מלהקת ג'נסיס. השניים העדיפו את ה-RMI על פני אורגן האמונד. ה-RMI דוגם צליל של צ'מבלו, כמו שגם יכול הקלבינט (clavinet). הפסנתר החשמלי מסוג Wurlitzer, היה נפוץ אצל להקת סופרטרמפ. כמה להקות בעיקר ג'נסיס, השתמשו בפסנתר חשמלי מסוג ימאהה, גם סינתיסייזרים הדוגמים צלילי כינורות היו נפוצים בז'אנר.
לקריאה נוספת

אורי ברייטמן, רוק מתקדם - משנות ה-60 ועד היום, הוצאת מפה, 2005.
Garry Sharp-Young, METAL, The Definite Guide, Jawbone Press UK 2007
הערות שוליים

↑  Micky (Michael) and Chus (Jesus), CROSSOVER PROG, PROG ARCHIVES
| רוק |
| --- | --- |
בלוז רוק • גלאם רוק • גראנג' • פולק רוק • רוק אינסטרומנטלי • רוק אלטרנטיבי • הארד רוק • רוק גותי • רוק מתקדם • רוק פסיכדלי • רוק קל • רוק דרומי • סטונר רוק • רוק קלאסי • פופ רוק • פאנק רוק • קאנטרי רוק 
סצנות אזוריות
בריטפופ • הגל החדש של ההבי מטאל הבריטי • רוק ישראלי • רוק ברזילאי
סגנונות מהם נוצר הרוק: זרמים שיצאו מתוך הרוק
מוזיקת קאנטרי • בלוז • רוק אנד רול: הבי מטאל • פאנק
ערכים נוספים
פופ • להקות רוק
| --- | --- |
בקרת זהויות :  NLI: 987007532319105171  GND: 4275757-5  LCCN: sh95010319  LNB: 000290923  NKC: ph756572 
קינג קרימזון אחת מהלהקות המשפיעות והחשובות בז'אנר הרוק המתקדם.
קית' אמרסון מנגן במוג.
לורה גילן

לורה אן גילן (באנגלית: Laura Anne Gillen; נולדה ב-10 ביולי 1969) היא פוליטיקאית אמריקאית המכהנת כחברת בית הנבחרים של ארצות הברית מטעם מחוז הקונגרס הרביעי של מדינת ניו יורק. בין השנים 2018–2019 כיהנה כראש מועצת עיריית המפסטד שבמחוז נסאו.
ביוגרפיה

גילן נולדה וגדלה בבולדווין שבניו יורק. היא השלימה לימודי תואר ראשון במדע המדינה וממשל באוניברסיטת ג'ורג'טאון, ותואר שני במשפטים בבית הספר למשפטים באוניברסיטת ניו יורק. לאחר לימודיה הגבוהים עסקה בליטיגציה מסחרית במשרד עורכי הדין "Westerman Ball Ederer Miller Zucker & Sharfstein, LLP".
בשנת 2017 הביסה גילן בפער קטן את אנתוני ג'. סנטינו, שכיהן בתפקיד ראש מועצת עיריית המפסטד, והפכה לדמוקרטית הראשונה שנבחרה לתפקיד זה מזה 100 שנים. בבחירות הכלליות של 2017 הוציאה גילן כ-1.2 מיליון דולר אמריקאי פחות מיריבה וניצחה בהפרש של 2,268 קולות בלבד. במהלך מסע הבחירות מתחה גילן ביקורת על יחסו של סנטינו כלפי חברי מועצת העיר ברוס בלקמן וארין קינג-סוויני. שני חברי המועצה התנגדו להצעה של סנטינו להגביל הכנסה חיצונית של חברי המועצה לסכום של עד 125 אלף דולר. אף שסנטינו הכחיש זאת, טענו שני עורכי הדין שמדובר בניסיון להדיחם מהמועצה. באוקטובר 2017 חצה בלקמן את הקווים המפלגתיים והביע תמיכה בגילן.
במאי 2018 פרסמה גילן תוכנית חומש שכללה שיקום של מרכזים קהילתיים בעיר ומעבדה לבדיקות מים, לצד השקעה בת 160 מיליון דולר בתשתיות כבישים.
בבחירות 2022 התמודדה גילן לבית הנבחרים של ארצות הברית במחוז הקונגרס הרביעי של ניו יורק, שהתפנה בעקבות עזיבתה של חברת הקונגרס המכהנת קת'לין רייס. היא ניצחה בבחירות המקדימות של המפלגה הדמוקרטית אך הפסידה בבחירות הכלליות לאנתוני ד'אספוזיטו, מועמד המפלגה הרפובליקנית. המחוז כולל כמעט את כל אזור המפסטד והעיר לונג ביץ' שבמחוז נסאו.
בבחירות 2024 הכריזה גילן כי תתמודד שוב מול ד'אספוזיטו באותו מחוז. היא ניצחה אותו בפער קטן בבחירות הכלליות והפכה את המושב לדמוקרטי. במהלך קמפיין הבחירות שלה הביעה גילן התנגדות ליישום תמחור פקקי תנועה בחלקים הצפופים והמזוהמים ביותר של מנהטן בעיר ניו יורק. היא החלה את כהונתה ב-3 בינואר 2025, עם השבעת הקונגרס ה-119 של ארצות הברית.
הערות שוליים

↑  Getting to know Laura Gillen, באתר Herald Community Newspapers‏, 27 בנובמבר 2017 (באנגלית)
↑  ויויאן ואנג, Rep. Peter King’s Exit Highlights the G.O.P.’s Suburban Problem, באתר הניו יורק טיימס, 13 בנובמבר 2019 (באנגלית)
↑  Blakeman crosses party lines, endorses Gillen for town supervisor, באתר Herald Community Newspapers‏, 27 באוקטובר 2017 (באנגלית)
↑  סטפני דזיו, Hempstead’s 5-year capital plan includes 311 emergency system, באתר Newsday‏, 6 במאי 2018 (באנגלית)
↑  אמילי נגו, Laura Gillen defeats Rep. Anthony D’Esposito in heated NY rematch focused on border security, באתר פוליטיקו, 7 בנובמבר 2024 (באנגלית)
סירות אבידוס

הבורות מרופדי הלבנים שבהם נקברו סירות אבידוס
סירות אבידוס הן שרידים של קבוצת סירות טקסים מצריות מלכותיות עתיקות שנמצאו באתר ארכאולוגי באבידוס, מצרים. חפירת סירות אבידוס, שהתגלו בשנת 1991, החלה בשנת 2000, אז זוהו ארבע עשרה סירות. הן ממוקמות לצד מבנה לבני הבוץ המסיבי הידוע בשם שונת אל זביב (Shunet El Zebib), המיוחס לפרעה של השושלת השנייה חעא סח'מוי. שונת אל זביב הוא אחד ממספר מבני מתחם כאלה באתר, המתוארכים לתקופת השושלת הראשונה, והוא ממוקם פחות משני קילומטרים מבית הקברות המלכותי הקדום של השושלת של אום אל קעב (Umm El Qa'ab).
גילוי

בשנת 1988 הבחינו חוקרים לראשונה בשורות של לבני בוץ, שנחשפו על ידי רוחות שגרמו לנדידת חולות באתר במרחק של שני קילומטרים מהקברים המלכותיים באבידוס. שרידי הלבנים הללו נחשבו תחילה כקירות בלבד. עם זאת, מאוחר יותר נקבע שהם גבולות ליותר מתריסר ספינות קבורות מתקופה של שושלת מוקדמת. לכל ספינה קבורה היו קירות לבנים משלה. קווי המתאר של כל קבר היו בצורת סירה, ומשטח כל קבר היה מכוסה בטיח בוץ וסיד. סלעים קטנים בחרטום או בירכתיים של כל קבר ייצגו עוגנים. בגלל השבריריות של שרידי הסירה, כמעט ולא בוצעה חפירה בתחילה שכן היה צורך לחקור בקפידה את המצב לצורך שימור עתידי. את החפירה של סירות אבידוס ביצעו מוזיאון אוניברסיטת פנסילבניה ומשלחת של אוניברסיטת ייל.
עיצוב ובנייה

סירה מספר 10, שהופיעה באיטיות עקב סחיפת קרקע לכאורה, הייתה הסירה היחידה שנחקרה בתחילה. במשך חמישה ימים, בחנו ארכאולוגים בקפידה את חלקה האמצעי של הספינה. הם חשפו לוחות עץ, חבלים מפורקים וצרורות קנים. נמלים אוכלות עץ הפחיתו חלק ניכר מגוף הספינה להפרשה (הפרשת נמלים), אך ההפרשה שמרה על צורת הגוף המקורי. החלק האמצעי של סירה זו חשף את שיטות הבנייה שבהן נעשה שימוש ואישר כי זו הסירה הבנויה "קרשים" העתיקה ביותר שהתגלתה עד לאותה עת. בניית הסירה גילתה שהיא נבנתה מבחוץ פנימה, מכיוון שלא הייתה מסגרת פנימית. סירות אלו היו בעומק של כ-61 סנטימטרים בלבד ואורך ממוצע של 22.86 מטרים ורוחב 2.13-3.05 מטרים במקום הרחב ביותר, עם חרטומים וירכתיים צרים יותר. מספר סירות טויחו בלבן, בדומה לקברי אבידוס, ומספר 10 נצבעה בצהוב.
התפרים שבין הקרשים היו מלאים בצרורות קנים, קנים כיסו גם את כל רצפת סירת אבידוס. ללא מסגרת פנימית, חלק מהסירות הללו הפכו מעוותות, מצב בלתי נמנע ללא שלד פנימי לתמיכה כשהן מחוץ למים. העץ של סירות אבידוס היה אשל מקומי ולא ארז הלבנון, ששימש לדוברת השמש של ח'ופו והיה המועדף לבניית ספינות במצרים בשושלות מאוחרות יותר.
ארז הלבנון שימש למוטות ולקורות של קברי אום אל-קעב (אנ') וכבר יובא למצרים עוד קודם לכן; שאריות פיגמנט רמזו על צבעים בהירים. לוחות העץ נצבעו בצהוב מבחוץ ונמצאו גם עקבות של פיגמנט לבן. "חלק ממעטפת לבני הבוץ מצביע על כך שיכול היה להיות תמיכה למוטות/דגלונים על גבי הסירות, כמו בסירות המתוארות על כלי חרס או על גבי המקדשים הארכאיים על גבי כמה ראשים/פלטות מקסים והמרכז התרבותי ה-HK loc. 29A." טכנולוגיה זו לבניית ספינות נמשכה במצרים במשך יותר מאלף שנה והסטנדרטיזציה של השלב הקדום ביותר של בניית סירות קרשים במצרים בולטת.
משמעות טקסית

סירות האבידוס נמצאו בקברי סירות כאשר חרטומיהם מופנים לכיוון הנילוס. מומחים מחשיבים אותן כאל הסירות המלכותיות המיועדות לפרעה בחיים שלאחר המוות. אום אל-קעב היא נקרופוליס מלכותי הנמצא במרחק של כשני קילומטרים מקברי הסירות של אבידוס שבהם נקברו פרעונים מוקדמים.
סירות האבידוס הן קודמותיהן של דוברות השמש הגדולות של שושלות מאוחרות יותר, שעליהן הצטרף פרעה לאל השמש רע ויחד שטו במורד הנילוס הקדוש במהלך היום. היו להן הרבה מהתכונות והדימויים החשובים שהיו לדוברות השמש של שושלות מאוחרות יותר, ואכן אולי צריך לקרוא להן דוברות שמש בעיצוב מוקדם יותר. הספינה של ח'ופו, שנבנתה עבור פרעה ח'ופו - חיאופס - בסביבות 2500 לפני הספירה, מזוהה בדרך כלל כדוברת השמש הקדומה ביותר. היא נקברה בבור למרגלות הפירמידה הגדולה של גיזה.
קברי הסירות של אבידוס היו סמוכים למתחם קבורה עצום של השושלת השנייה המאוחרת (בערך 2675 לפנה"ס) פרעה חעא סח'מוי באבידוס שנמצאת במרחק של כ-13 קילומטרים מהנילוס. אום אל-קעב היא נקרופוליס מלכותי באבידוס שבו נקברו פרעונים מוקדמים. עם זאת, קברי סירות אלה הוקמו מוקדם יותר מאשר מאוחר בשושלת השנייה, אולי עבור מסעותיו שלאחר המוות של חור אחע, השליט הראשון (בערך 2920–2770) של השושלת הראשונה של מצרים, או פרעה צ'ר גם הוא מהשושלת הראשונה. תגליות שמתים שאותרו לאחרונה זוהו כאלה של השליט אחע, שאולי היה בנו של השליט נערמר המפורסם, לו מיוחס לעיתים קרובות האיחוד הראשון של מצרים עליונה ותחתונה.
סירות השושלת הראשונה

סירות אבידוס אינן הממצא היחיד של ספינות השושלת הראשונה. 19 סירות קבורות נמצאו בחלוואן, אך רק ארבעה מהממצאים הללו פורסמו. שישה קברי סירות נמצאו בסקארה על ידי וולטר בריאן אמרי (Walter Bryan Emery) וארבעה מהממצאים הללו פורסמו. לבסוף ידועות שתי סירות דגם בגודל מלא עשויות חימר מגבעת אבו רואש (אנ'). חלוואן (פרבר של קהיר בצד המזרחי של הנילוס) מכיל שדה בית קברות ענק 20 קילומטרים דרומית לקהיר סמוך לסאקרה שבו קוטלגו לפחות 10,000 קברים. גודלה של חלוואן מצביע על אוכלוסייה גדולה מאוד בממפיס בתקופה השושלתית הקדומה. כמעט כל הקברים מתוארכים לשושלת 0 ועד לשושלת השלישית. ישנם 19 קברים מובחרים שבהם התגלו סירות הלוויה קבורות של השושלת הראשונה הדומות לאלו באבידוס, אך המידע שפורסם זמין באופן מועט.
ראו גם

הספינה של ח'ופו
לקריאה נוספת

Early Dynastic Funerary boats at Abydos North, by Francesco Raffaele, n.d.
Boat-building and its social context in early Egypt: interpretations from the First Dynasty boat-grave cemetery at Abydos, by Cheryl Ward, Antiquity 80: 118-129, 2006.
Iconography and the Interpretation of Ancient Egyptian Watercraft, by Noreen Doyle, 1998.
לאנדרו טרוסארד

לאנדרו טרוסארד (בצרפתית: Leandro Trossard; נולד ב-4 בדצמבר 1994) הוא כדורגלן בלגי המשחק בעמדת הקיצוני בארסנל ובנבחרת בלגיה.
קריירת מועדונים > גנק

טרוסארד הצטרף לאקדמיית הנוער של ראסינג גנק מאקדמיית בוכולט בשנת 2010. הוא הועלה לקבוצה הבוגרת בשנת 2012, וערך את הופעת הבכורה הראשונה שלו ב-13 במאי 2012 במשחק הליגה אותו הפסידה קבוצתו 1–3 לגנט.
במשך מספר עונות נשלח טרוסארד בהשאלה באופן עקבי. כתוצאה מכך, הוא לא הבקיע את שער הליגה הראשון שלו עבור גנק עד יותר מארבע שנים מאוחר יותר, אותו כבש ב-25 בספטמבר 2016 בהפסד 1–4 לקורטרייק.
ב-2013 הושאל לומל. ביולי 2013 הושאל לוסטרלו. ב-17 הופעות ליגה בקבוצה הוא כבש שלושה שערים.
ביולי 2014 הושאל שוב ללומל, ומצא את הרשת 16 פעמים ב-33 משחקי ליגה.
ביולי 2015 הושאל ללוון. הוא ערך את הופעת הבכורה שלו ב-25 ביולי 2015 בהפסד 1–3 למועדון ממנו הושאל, גנק. שער הליגה הראשון שלו עבור הקבוצה הגיע ב-16 באוגוסט 2015 בניצחון 0–2 על שרלרואה. ב-30 משחקי ליגה בלוון הוא כבש שמונה שערים.
קריירת מועדונים > ברייטון אנד הוב אלביון

ב-26 ביוני 2019 חתם לארבע שנים בברייטון אנד הוב אלביון מהפרמייר ליג.
הוא ערך את הופעת הבכורה שלו בקבוצה ב-17 באוגוסט, משחק בו גם כבש את שערו הראשון בקבוצה בתיקו 1-1 נגד וסטהאם יונייטד. ב-1 באוקטובר 2022 כבש שלושער בתיקו 3-3 של קבוצתו נגד ליברפול באנפילד, בכך הפך לשחקן ברייטון הראשון שכובש שלושער בפרמייר ליג, והראשון שכובש צמד באנפילד מאז 2008, ובסך הכל השחקן השלישי שכובש שלושער באנפילד בפרמייר ליג.
קריירת מועדונים > ארסנל

ב-23 בינואר 2023 חתם על חוזה ארוך טווח בארסנל.
ב-11 בפברואר כבש שער בכורה בקבוצה בתיקו 1–1 נגד ברנטפורד. ב-12 במרץ בישל שלושה שערים במחצית אחת נגד פולהאם, משחק אותו ניצחה ארסנל 3–0. בכך הפך לשחקן הראשון מאז סנטי קאסורלה שכובש שלושה שערים ומבשל שלושה שערים בעונה אחת. בסך הכל סיים את העונה הראשונה שלו בקבוצה עם שער אחד ו-11 בישולים. בעונתו השנייה בקבוצה עונת 2023/2024 הפך טרוסארד לבורג משמעותי בקבוצה, הוא אמנם הרבה לפתוח על הספסל, אך שותף ברב משחקי הקבוצה גם בליגה וגם בליגת האלופות. וסיים את העונה עם 17 שערים ב-46 הופעות בכל המסגרות.
קריירה בינלאומית

טרוסארד זומן לנבחרת בלגיה במספר הזדמנויות ולא שותף. הוא ערך את הופעת הבכורה שלו ב-5 בספטמבר 2020 במשחק נגד דנמרק במסגרת ליגת האומות, משחק אותו ניצחה הנבחרת הבלגית 0–2. ב-30 במרץ 2021 ניצחה נבחרת בלגיה 0–8 את נבחרת בלארוס במסגרת מוקדמות מונדיאל 2022. טרוסארד כבש את שערו הראשון בנבחרת באותו משחק והוסיף גם שני בישולים.
טרוסר נבחר להיות חלק מסגל הנבחרת לקראת יורו 2020 שהתקיים בקיץ 2021.
הוא ערך את הופעתו הראשונה בטורניר במשחק נגד פינלנד ב-21 ביוני, הייתה זו השתתפותו היחידה בטורניר שכן בלגיה הודחה כבר בשלב רבע הגמר על ידי איטליה.
נכלל בסגל נבחרת בלגיה לטורניר מונדיאל 2022.
נכלל בסגל נבחרת בלגיה לטורניר יורו 2024.
חיים אישיים

טרוסארד התחתן אם לאורה הילבן (נולדה ב-24 באוקטובר 1992) ב-2019 איתה הוא בזוגיות מ-2014. לזוג 2 בנים, טיאגו שנולד ב-2017 ואמאדו שנולד ב-2023.
סטטיסטיקות קריירה > מועדונים

מעודכן ל-15 בינואר 2025
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | אירופה> הופעות | אירופה> שערים | אחר> הופעות | אחר> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| לומל יונייטד (השאלה) | 2012/2013 | ליגה בלגית שנייה | 12 | 7 | 0 | 0 | — | — | — | — | — | — | 12 | 7 |
| וסטרלו (השאלה) | 2013/2014 | ליגה בלגית שנייה | 17 | 3 | 4 | 2 | — | — | — | — | — | — | 21 | 5 |
| לומל יונייטד (השאלה) | 2014/2015 | ליגה בלגית שנייה | 30 | 16 | 3 | 0 | — | — | — | — | 6 | 1 | 39 | 17 |
| OH לוון (השאלה) | 2015/2016 | ליגת העל הבלגית | 30 | 8 | 1 | 0 | — | — | — | — | — | — | 31 | 8 |
| סה"כ השאלות | סה"כ השאלות | סה"כ השאלות | 89 | 34 | 8 | 2 | 0 | 0 | 0 | 0 | 6 | 1 | 103 | 37 |
| ראסינג גנק | 2011/2012 | ליגת העל הבלגית | 1 | 0 | 0 | 0 | — | — | 0 | 0 | — | — | 1 | 0 |
| ראסינג גנק | 2012/2013 | ליגת העל הבלגית | 0 | 0 | 1 | 0 | — | — | 0 | 0 | — | — | 1 | 0 |
| ראסינג גנק | 2013/2014 | ליגת העל הבלגית | 0 | 0 | 0 | 0 | — | — | 0 | 0 | — | — | 0 | 0 |
| ראסינג גנק | 2014/2015 | ליגת העל הבלגית | 0 | 0 | 0 | 0 | — | — | — | — | — | — | 0 | 0 |
| ראסינג גנק | 2015/2016 | ליגת העל הבלגית | 0 | 0 | 0 | 0 | — | — | — | — | — | — | 0 | 0 |
| ראסינג גנק | 2016/2017 | ליגת העל הבלגית | 31 | 6 | 5 | 0 | — | — | 16 | 3 | — | — | 52 | 9 |
| ראסינג גנק | 2017/2018 | ליגת העל הבלגית | 17 | 7 | 2 | 1 | — | — | — | — | — | — | 19 | 8 |
| ראסינג גנק | 2018/2019 | ליגת העל הבלגית | 34 | 14 | 2 | 0 | — | — | 11 | 8 | — | — | 47 | 22 |
| ראסינג גנק | סה"כ | סה"כ | 83 | 27 | 10 | 1 | 0 | 0 | 27 | 11 | 0 | 0 | 120 | 39 |
| ברייטון אנד הוב אלביון | 2019/2020 | הפרמייר ליג | 31 | 5 | 0 | 0 | 0 | 0 | — | — | — | — | 31 | 5 |
| ברייטון אנד הוב אלביון | 2020/2021 | הפרמייר ליג | 35 | 5 | 3 | 0 | 1 | 0 | — | — | — | — | 39 | 5 |
| ברייטון אנד הוב אלביון | 2021/2022 | הפרמייר ליג | 34 | 8 | 1 | 0 | 0 | 0 | — | — | — | — | 35 | 8 |
| ברייטון אנד הוב אלביון | 2022/2023 | הפרמייר ליג | 16 | 7 | 0 | 0 | 1 | 0 | — | — | — | — | 17 | 7 |
| ברייטון אנד הוב אלביון | סה"כ | סה"כ | 116 | 25 | 4 | 0 | 2 | 0 | 0 | 0 | 0 | 0 | 122 | 25 |
| ארסנל | 2022/2023 | הפרמייר ליג | 20 | 1 | 1 | 0 | — | — | 1 | 0 | — | — | 22 | 1 |
| ארסנל | 2023/2024 | הפרמייר ליג | 34 | 12 | 1 | 0 | 1 | 0 | 9 | 4 | 1 | 1 | 46 | 17 |
| ארסנל | 2024/2025 | הפרמייר ליג | 21 | 4 | 1 | 0 | 2 | 0 | 6 | 1 | — | — | 30 | 5 |
| ארסנל | סה"כ | סה"כ | 75 | 17 | 3 | 0 | 3 | 0 | 16 | 5 | 1 | 1 | 98 | 23 |
| סה"כ קריירה | סה"כ קריירה | סה"כ קריירה | 363 | 103 | 25 | 3 | 5 | 0 | 43 | 16 | 7 | 2 | 443 | 123 |
סטטיסטיקות קריירה > נבחרת

מעודכן ל-17 בנובמבר 2024
| נבחרת | שנה | הופעות | שערים |
| --- | --- | --- | --- |
| בלגיה | 2020 | 3 | 0 |
| בלגיה | 2021 | 11 | 2 |
| בלגיה | 2022 | 10 | 3 |
| בלגיה | 2023 | 6 | 2 |
| בלגיה | 2024 | 11 | 3 |
| סך הכל | סך הכל | 41 | 10 |
תארים

גנק
אליפות בלגיה (1): 2018/19
גביע בלגי (1): 2012/13
וסטרלו
הליגה הבלגית השנייה (1): 2013/14
מגן הקהילה (1): 2023
הערות שוליים

↑  "Trossard hat-trick for Brighton denies Liverpool win". BBC Sport (באנגלית בריטית). נבדק ב-2022-10-05.
↑  Roberto Martinez selects 26 devils for the World Cup באתר הרשמי של התאחדות הכדורגל הבלגית המלכותית, 10 בנובמבר 2022 (באנגלית)
↑  25 Devils go to EURO 2024 באתר הרשמי של התאחדות הכדורגל הבלגית המלכותית, 28 במאי 2024 (באנגלית)
| נבחרת בלגיה – יורו 2020 |
| --- | --- | --- |
|  1 קורטואה •  2 אלדרווירלד •  3 ורמאלן •  4 בויאטה •  5 ורטונגן •  6 ויטסל •  7 דה בראונה •  8 טילמנס •  9 לוקאקו •  10 א. אזאר •   11 קרסקו •  12 מיניולה/קמינסקי • 13 סלס •  14 מרטנס • 15 מנייה • 16 ת. אזאר • 17 פנאקן • 18 דנאייר • 19 דנדונקר • 20 בנטקה • 21 קסטאן • 22 שאד'לי • 23 בטשואיי • 24 טרוסארד • 25 דוקו • 26 פראט • מאמן: מרטינס |  1 קורטואה •  2 אלדרווירלד •  3 ורמאלן •  4 בויאטה •  5 ורטונגן •  6 ויטסל •  7 דה בראונה •  8 טילמנס •  9 לוקאקו •  10 א. אזאר •   11 קרסקו •  12 מיניולה/קמינסקי • 13 סלס •  14 מרטנס • 15 מנייה • 16 ת. אזאר • 17 פנאקן • 18 דנאייר • 19 דנדונקר • 20 בנטקה • 21 קסטאן • 22 שאד'לי • 23 בטשואיי • 24 טרוסארד • 25 דוקו • 26 פראט • מאמן: מרטינס | בלגיה |
| נבחרת בלגיה – מונדיאל 2022 |
| --- | --- | --- |
|  1 קורטואה •  2 אלדרווירלד •  3 תיאט •  4 פאאס •  5 ורטונגן •  6 ויטסל •  7 דה בראונה •  8 טילמנס •  9 לוקאקו •  10 א. אזאר •   11 קרסקו •  12 מיניולה • 13 קסטילס •  14 מרטנס • 15 מנייה • 16 ת. אזאר • 17 טרוסארד • 18 אוננה • 19 דנדונקר • 20 פנאקן • 21 קסטאן • 22 דה קטלארה • 23 בטשואיי • 24 אופנדה • 25 דוקו • 26 דבאסט • מאמן: מרטינס |  1 קורטואה •  2 אלדרווירלד •  3 תיאט •  4 פאאס •  5 ורטונגן •  6 ויטסל •  7 דה בראונה •  8 טילמנס •  9 לוקאקו •  10 א. אזאר •   11 קרסקו •  12 מיניולה • 13 קסטילס •  14 מרטנס • 15 מנייה • 16 ת. אזאר • 17 טרוסארד • 18 אוננה • 19 דנדונקר • 20 פנאקן • 21 קסטאן • 22 דה קטלארה • 23 בטשואיי • 24 אופנדה • 25 דוקו • 26 דבאסט • מאמן: מרטינס | בלגיה |
| נבחרת בלגיה – יורו 2024 |
| --- | --- | --- |
|  1 קסטילס •  2 דבאסט •  3 תיאט •  4 פאאס •  5 ורטונגן •  6 ויטסל •  7 דה בראונה •  8 טילמנס •  9 טרוסארד •  10 לוקאקו •   11 קרסקו •  12 קמינסקי • 13 סלס •  14 לוקבאקיו • 15 מנייה • 16 ורנקס • 17 דה קטלארה • 18 מנגאלה • 19 בקאיוקו • 20 אופנדה • 21 קסטאן • 22 דוקו • 23 פרמירן • 24 אוננה • 25 דה קויפר • מאמן: טדסקו |  1 קסטילס •  2 דבאסט •  3 תיאט •  4 פאאס •  5 ורטונגן •  6 ויטסל •  7 דה בראונה •  8 טילמנס •  9 טרוסארד •  10 לוקאקו •   11 קרסקו •  12 קמינסקי • 13 סלס •  14 לוקבאקיו • 15 מנייה • 16 ורנקס • 17 דה קטלארה • 18 מנגאלה • 19 בקאיוקו • 20 אופנדה • 21 קסטאן • 22 דוקו • 23 פרמירן • 24 אוננה • 25 דה קויפר • מאמן: טדסקו | בלגיה |
טרוסארד במדי ברייטון, 2022
נאסר א-דין שאה קאג'אר

נָאסֶר א-דִּין שָׁאָה קָאגָ'אר (בפרסית: ناصرالدین شاه قاجار; פונטית: Nāṣiru d-Dīn Shāh Qājār;‏ 16 ביולי 1831 - 1 במאי 1896) היה שאה (מלך איראן) מ-17 בספטמבר 1848 ועד מותו בהתנקשות, כ-50 שנה לאחר מכן. השליט הרביעי בשושלת הקאג'ארית.
תקופת שלטונו היא השלישית באורכה בהיסטוריה של פרס, אחרי תקופות השלטון של המלכים שאפור השני ושאה תהמאספ הראשון. אף על פי ששלטונו התאפיין במגמות של פתיחות למערב ולמודרנה וביטול סמכויות אזרחיות של אנשי דת ומסירתן לפקידות חילונית, הוא היה שליט טוטליטרי שרדף על רקע דתי, בין השאר, את בני העדות הבהאית והבאבית. נודע במיוחד בכך שמסר נכסים ואינטרסים כלכליים של ארצו לידיים בריטיות, דבר שהוביל בסופו של דבר לרציחתו על ידי לאומנים.
השאה של פרס > בחסותו של אמיר כביר

בשנותיו הראשונות של נאסר א-דין שאה קאג'אר בשלטון, רוב הסמכות ניתנה בידי השאה הצעיר לשר הראשון, מירזא תאקי ח'אן, שנודע בכינוי "אמיר כביר". אחד האירועים החשובים ביותר בתקופת אמיר כביר היה המרד של חסן ח'אן סלאר, בנו של ח'אן אסיף אל-דולה, השר הראשי בתקופת כהונתו של פתח' עלי שאה, שהתמרד לאחר תום שלטונו של מוחמד שאה בטענה לכתר. אמיר כביר שלח את המפקד הצבאי מוראד מירזא חסאם אל-סלטאנה כדי לדכא את המרידה, שאחרי שלוש שנות מאבק הסתיימה לבסוף בחיסולו של סלאר ובהסדר שלטונו של נאסר א-דין. כמו כן, בתקופה זו דוכאו מנהיגי הבאביזם והבאב עצמו הוצא להורג בידי כיתת יורים לפי פקודתו של השאה.
כאשר הגיעו אמיר כביר ונאסר א-דין לטהראן עבור הכתרתו של השאה החדש, הם מצאו את הצבא הפרסי מוזנח לנוכח קיצוצים בתקציב. אמיר כביר, שהיה בעצמו מפקד צבאי במהלך עברו, העביר תקציב צבאי נרחב שהוביל לחלוקה צבאית מחודשת, הבאת יועצים צבאיים מאירופה עבור הפיקוד הפרסי ותמיכה בפריחתה של תעשיית המלחמה. השאה הורה להסיר תוארי כבוד מרובים בעת ההתכתבויות רשמיות, ולפי פקודתו אפילו הוא כונה בתואר הפשוט 'כבוד מעלתו'. אמיר כביר גם ניסה למנוע הונאות כספיות בחצר המלוכה ופעל להסדיר את הכנסות של בירוקרטים ועובדי ממשלה בכלל בכדי להפחית הוצאות.
אמיר כביר ניסה נוסף על כך להסדיר סמכות שלטונית על טהראן בכדי לקבוע את התפתחות הבירה, בהקשר זה החל לבנות שני שווקים (באזארים) חדשים בתוך העיר. הוא גם דאג לניקיון המרחצות ותכנן תשתית שנועדה לשאוב חלק ממי נהר קראג' לשתיית תושבי טהראן, תשתית אשר ננטשה בסיום שלטונו.
פעולותיו של אמיר כביר, שהיו לטובת ההמונים האיראניים ולרעת נסיכים, אצילים, מולאים ומקורבי ממשל אחרים, עוררו את כעסם של קבוצות אלה, ומאחר ואמיר מנע פעמים רבות את ההתערבות של המעמדות העליונים בהליך הממשל, כלל ההנהגה המדינית התכנסה סביבו. יועץ השאה מהד אוליה ניסה להחליף את אמיר כביר במירזא א'עא ח'אן נורי, שהיה אז שר החלוקה המדינית. אז פעל מהד, בתמיכת ג'האן חאנום, לשכנע את נאסר א-דין להדיח את אמיר, אם כי השאה הצעיר התנגד בתחילה לבקשתו. אט עם הזמן, החל משנת 1850, חל קרע בין השאה לאמיר כביר, והשאה נעשה חשדן כלפי השר הראשי של ממשלתו. חילוקי דעות התגלעו בין השאה לאמיר. למשל, פעם השאה שלח את אחד מאחיו הצעירים למשול בקום, אך האמיר החזיר אותו לטהראן, והשאה, בזעם על כך ששרו המרה את פיו, החזיר את אחיו לקום. דרך קרע זה הדיח השאה את אמיר כביר מהכס ומינה אותו לשלוט בכאשאן; אך זמן קצר לאחר ששגריר רוסיה נקט בפעולה צבאית לכאורה לטובת אמיר כביר, נאסר א-דין שאה, שנבהל מהמהלך, שלח את עמיר לכלא באג'ה סנפיר בכאשאן, וזמן קצר לאחר מכן אמיר כביר נרצח בפקודת השאה.
חיסולו של אמיר כביר התרחש בינואר 1852. לאחר רצח אמיר כביר, נחישותו של נאסר א-דין הצעיר לשנות את המנגנון הממלכתי של השושלת הקאג'ארית לא חזר על עצמו, אך הוא גרם לנאצר אלדין שאה להתעניין במידת מה ברפורמה שיבצע בצורה עצמאית, כל זאת בכדי למנוע גורם סמכותי בממשל שיאיים על מעמדו. מדיניות החוץ ומדיניות הפנים של נאסר א-דין שאה בשנים הבאות שלאחר מכן, הושפעה במידה רבה מהמדיניות של אמיר כביר.